**Obrazloženje**

**Nacrta Odluke o porezima Općine Sirač**

Važećom Odlukom o porezima Općine Sirač **(**Županijski glasnik Bjelovarsko bilogorske županije, broj 7/17) utvrđene su vrsta poreza, porezni obveznik, porezna osnovica, stopa i visina poreza, te način obračuna i plaćanja poreza koji pripadaju Općini Sirač sukladno Zakonu o lokalnim porezima.

Zakonom o lokalnim porezima (Narodne novine, broj 115/16) doživio je svoje izmjene 20. listopada 2017. godine. Zakonom o izmjenama Zakona o lokalnim porezima (Narodne novine, broj 101/17) između ostalog ukinut je porez na nekretnine.

Izmijenjeni Zakon o lokalnim porezima i nadalje uređuje sustav utvrđivanja i naplate lokalnih poreza kao izvora financiranja jedinica lokalne i područne (regionalne) samouprave. Jedinice lokalne samouprave mogu uvesti sljedeće poreze: prirez porezu na dohodak, porez na potrošnju, porez na kuće za odmor i porez na korištenje javnih površina.

Zakonom o izmjenama Zakona o lokalnim porezima utvrđena je obveza jedinica lokalne samouprave da usklade svoje odluke s odredbama novog Zakona.

Odluka o porezima predstavlja opći akt koji se sukladno Zakonu o pravu na pristup informacijama (Narodne novine, broj 25/13, 85/15) donosi i usvaja na način propisan člankom 11. istoga Zakona. Spomenuti članak propisuje da su jedinice lokalne i područne (regionalne) samouprave dužne provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interese građana i pravnih osoba.

Savjetovanje s javnošću započeti će internetskom objavom nacrta odluke o porezima na službenim web stranicama Općine Sirač [www.sirac.hr](http://www.sirac.hr).

Nakon provedenog savjetovanja s javnošću, izrade izvješća o provedenom savjetovanju sa zainteresiranom javnošću, te prihvaćanja ili odbijanja prijedloga i mišljenja, nacrt Odluke o porezima Općine Sirač uputit će se na donošenje Općinskom vijeću Općine Sirač.